
	IMPORMASYON TUNGKOL SA MEDI-CAL

	ANO ANG 
MEDI-CAL?
	Ang Programang Medi-Cal ay ang bersyon ng Medicaid ng California. Isa itong programa sa insurance para sa pampublikong kalusugan na pinopondohan ng mga Pang-estado at Pederal na pamahalaan. Nagbibigay ang Medi-Cal ng saklaw sa kalusugan para sa mga indibidwal na may mababang kita kabilang ang mga pamilyang may mga anak, nakatatanda, indibidwal na may kapansanan, batang nasa foster na pangangalaga, buntis na babae, at taong may mababang kita na may mga partikular na sakit tulad ng tuberkulosis, kanser sa suso, o HIV/AIDS. 

Bilang resulta ng pagpapatupad ng Reporma sa Pangangalaga ng Kalusugan (Health Care Reform, HCR) noong Enero 1, 2014, ang programang Medi-Cal ay pinaghiwalay sa Modified Adjusted Gross Income (MAGI) Medi-Cal at Non-MAGI Medi-Cal. Ang Non-MAGI Medi-Cal ay tumutukoy sa mga programa sa pagiging kwalipikado na umiral bago ang implementasyon ng HCR at patuloy na nagbibigay ng mga benepisyong medikal sa ilalim ng mga regulasyon bago ang HCR. 

Kabilang sa MAGI Medi-Cal ang mga sumusunod na kategorya: mga nasa hustong gulang na walang anak sa pagitan ng edad na 19 at 64 na hindi bulag o may kapansanan; mga buntis; mga magulang/kamag-anak na tagapag-alaga; at mga batang hanggang 19 na taong gulang. Nakabatay ang pagiging kwalipikado para sa mga indibidwal na ito sa naiulat na kita. Hindi binibilang ang ari-arian sa ilalim ng Medi-Cal. Bukod pa rito, ang pagpapatupad ng mga bagong kategorya ng MAGI ay nag-alis ng ilang partikular na programa tulad ng programang 1931(b).

	SINO ANG MAAARING MAGING KWALIPIKADO PARA SA 
MEDI-CAL?
	· Edad 65 o mas matanda
· Bulag
· May kapansanan
· Mga nasa hustong gulang na walang anak/dependent
· Buntis
· Nasa isang skilled nursing o intermediate care home
· May katayuan bilang refugee sa loob ng limitadong panahon, depende kung gaano katagal ka na sa Estados Unidos
· Mga mamamayan at hindi mamamayan
	· Isang magulang o tagapag-alaga na kamag-anak o isang batang wala pang 21 taong gulang kung:
· Ang magulang ng bata ay pumanaw na o hindi nakatira kasama ang bata, o
· Ang magulang ng bata ay ganap na hindi makapagtrabaho, o
· Ang magulang ng bata ay walang sapat na trabaho o walang trabaho.
· Nasuri na para sa kanser sa suso at/o cervix (Programa sa Paggamot sa Kanser sa Suso at Cervix)

	LIBRE BA ANG MEDI-CAL? 
	MAGI Medi-Cal: Sa ilalim ng MAGI Medi-Cal, walang gastos na kaugnay ng pagtanggap ng mga benepisyo ng Medi-Cal. Kwalipikado ang mga benepisyaryo ng MAGI Medi-Cal na makatanggap ng mga buong benepisyo ng Medi-Cal nang walang bayad. Wala ring co-payment o mga gastos mula sa sariling bulsa na nauugnay sa pagtanggap ng mga benepisyo sa ilalim ng MAGI Medi-Cal.

Non-MAGI Medi-Cal: Ang halagang dapat bayaran ng isang pamilya o indibidwal para sa mga benepisyo ng Medi-Cal ay tinutukoy ng halaga ng available na natitirang kita pagkatapos mapahintulutan ang mga naaangkop na eksepsiyon at bawas. Batay sa kita, maaaring maging kwalipikado ang mga pamilya at indibidwal na makatanggap ng mga benepisyo ng Medi-Cal nang walang bayad o may karagdagang bayad. Bagama't walang limitasyon sa kita para sa pagiging kwalipikado sa Medi-Cal, ang kita na natitira pagkatapos mailapat ang lahat ng bawas na pinahihintulutan ng Estado ay dapat bayaran o iobliga sa buwanang gastusing medikal ng indibidwal o pamilya bago masaklaw ng Medi-Cal ang mga gastusin.

Ang halagang ito na babayaran o oobligahin ay tinatawag na Bahagi ng Gastos (Share-of-Cost, SOC). Ang SOC ay dapat lamang bayaran o obligahin kung kinakailangan ang saklaw ng Medi-Cal sa buwan ng serbisyo. Sa bawat pagkakataong makakatanggap ang isang benepisyaryo ng mga medikal na serbisyo, susuriin ng tagapagbigay ng serbisyo ang katayuan ng pagiging kwalipikado upang matukoy kung magkano, kung mayroon man, ang obligadong bayaran. Sa ilang partikular na kaso, kung saan maaaring responsable ang isang ikatlong partido sa pinsala o sakit ng isang indibidwal, susubukan ng DHCS na mabawi ang gastos ng medikal na paggamot mula sa responsableng partido. Para sa mga indibidwal na mayroong parehong Medi-Cal at Medicare, ang pangunahing nagbabayad ay ang Medicare, at ang sekundarya ay ang Medi-Cal.

Saklaw ng Insurance sa Kalusugan na May Subsidiyo: Ang mga indibidwal o pamilyang hindi kwalipikado sa ilalim ng MAGI o Non-MAGI Medi-Cal ay posibleng maging kwalipikado sa may subsidiyong saklaw sa pangangalaga sa kalusugan sa pamamagitan ng Covered California. Available ang may subsidiyong saklaw sa anyo ng mga subsidiya ng Advanced na Kredito sa Buwis sa Premium (Advanced Premium Tax Credit, APTC) o Pagbaba ng Pagbabahagi ng Gastos (Cost Sharing Reduction, CSR). Nagbibigay ang APTC ng kredito sa buwis, na ginagamit upang mabawasan ang buwanang premium ng incurance sa kalusugan. Inilalapat ang mga subsidiyo sa CSR upang mabawasan ang mga gastusin mula sa sariling bulsa, tulad ng mga co-payment at iba pang medikal na gastusin sa oras na maibigay ang mga serbisyo. Ang mga indibidwal o pamilyang may kita sa pagitan ng 100% at hanggang 400% ng Pederal na Antas ng Kahirapan (Federal Poverty Level, FPL) ay kwalipikadong makatanggap ng may subsidiyong saklaw. Ang limitasyon sa kita para sa programa sa Subsidiyo ng CA ay hanggang 600% FPL.

	KITA
	Isinasaalang-alang ang kita kapag tinutukoy ang pagiging kwalipikado sa Medi-Cal. Kabilang sa kita ang mga bagay tulad ng, mga kita mula sa isang trabaho, mga benepisyo sa kawalan ng trabaho, mga benepisyo sa kapansanan, kita mula sa sariling pagtatrabaho, mga benepisyo sa pagreretiro, interes sa mga asset, suporta sa anak o asawa, at iba pang paraan ng kita o suporta. Para makita kung kwalipikado ka batay sa kita, tingnan ang tsart sa ibaba. Nakabase ang mga numero ng kita sa iyong buwanang kita.
	Laki ng Pamilya
	138% ng Pederal na Antas ng Kahirapan (2026)

	1
	$1,836

	2
	$2,490

	3
	$3,143

	4
	$3,795

	5
	$4,450

	6
	$5,102

	7
	$5,755

	8
	$6,409

	9
	$7,062

	10
	$7,715

	11
	$8,369

	12
	$9,022

	Bawat Karagdagang Tao
	Magdagdag ng $655




	ARI-ARIAN
*Simula 01/01/2026, ibabalik ang mga limitasyon sa asset para sa lahat ng programang Non-MAGI, maliban sa Pickle, Nasa Hustong Gulang May Kapansanan Mula sa Pagkabata (Disabled Adult Children, DAC) at Mga Probrama sa May Kapansanang Biyuda/Biyudo.
	Kapag nag-a-apply o nagre-renew ng Medi-Cal, ang ari-arian ay isang salik sa pagtukoy ng pagiging kwalipikado. Ang ari-arian ay hindi dapat mas malaki ang halaga kaysa sa mga partikular na limitasyon sa ari-arian ng Medi-Cal. Kabilang sa ari-arian ang mga lupa, bahay, bank account, stock, bond, at perang hawak, trust at sasakyan. Nag-iiba ang mga limitasyon sa ari-arian ayon sa laki ng pamilya at kategorya ng programa. Ang mga limitasyon sa ari-arian para sa karamihan ng mga programa ng Medi-Cal ay ang mga sumusunod na epektibo sa Enero 1, 2026 :
	Laki ng Sambahayan
	1
	2
	3
	4
	5
	6
	7

	Pinakamataas na Limitasyon
	$130,000
	$195,000
	$260,000
	$325,000
	$390,000
	$455,000
	$520,000



*Paalala: Hindi kasama ang ilang uri ng ari-arian, tulad ng bahay na iyong tinitirhan. Maaari ding maging hindi kasali ang ilang partikular na sasakyang de-motor depende sa partikular na programang Medi-Cal na kwalipikado ka.

	NASA IBANG PROGRAMA AKO, MAKAKAKUHA BA AKO NG MEDI-CAL?
	Kung nakatala ka sa isa sa mga sumusunod na programa, maaari ka ring maging kwalipikado para sa Medi-Cal:

	
	· CalFresh
· SSI/SSP
· CalWORKS
	· Programa sa Foster na Pangangalaga o Tulong sa Pag-aampon
· Programa ng Tulong na Pera para sa Mga Imigrante (Cash Assistance Program for Immigrantsm CAPI)
· Tulong sa Mga Refugee

	MGA KINAKAILANGANG DOKUMENTO
	· Personal na pagkakakilanlan
· Patunay ng paninirahan
· Patunay ng kita at mga ari-arian ng sambahayan
· Dokumentasyon ng Pagkamamamayan ng U.S. para sa ilang partikular na Mamamayan ng U.S. at Mga Nasyonal ng U.S.*
· Katayuan sa Imigrasyon*

*Paalala: Karamihan sa mga katayuan ng pagkamamamayan at imigrasyon ay maaaring iberipika sa elektronikong paraan. Ginagamit lang ang impormasyong ito para matukoy ang pagiging karapat-dapat para sa mga humihiling na magpatala sa Medi-Cal at hindi ito ibinabahagi sa USCIS.

	MAAARI BA AKONG MAGKAROON NG PRIBADONG INSURANCE?
	
Oo, pero kinakailangan mong iulat ang iba pang pribadong insurance sa kalusugan o saklaw ng HMO na mayroon ka sa departamento ng county. Sa pangkalahatan, sisingilin ang iba mo pang insurance bago ang Medi-Cal dahil ang iyong pribadong insurance ang magiging "pangunahing" insurance at ang Medi-Cal ang "pangalawang" insurance.


	RETROAKTIBONG SAKLAW
	Maaaring maging kwalipikado ang isang aplikante para sa saklaw ng Medi-Cal sa alinman sa tatlong buwan bago ang buwan ng aplikasyon o muling aplikasyon kung natutugunan ang lahat ng kinakailangan para sa mga nakaraang buwan. Ang isang benepisyaryo na kwaipikado para sa mga benepisyo sa unang araw ng buwan ay may karapatan sa mga serbisyo para sa buong buwan.




	WIKA SA PANAYAM
	Maaaring sumailalim sa panayam ang mga aplikante sa mga sumusunod na wika: Ingles, Espanyol, at iba pa, kung kinakailangan. Available din ang TTY kasama ang pagbibigay ng mga form sa Alternatibong Format tulad ng malaking font.

	ANG IYONG MGA KARAPATAN
	Kwalipikado ka man o hindi, may karapatan kang matrato nang may dignidad, respeto, at kagandahang-asal kapag nag-apply ka para sa Medi-Cal. Hindi mandidiskrimina ang Ahensiya sa Mga Serbisyo sa Tao (Human Services Agency) laban sa sinuman dahil sa lahi, kulay, bansang pinagmulan, kaugnayan sa politika, relihiyon, edad, kasarian, katayuan sa pag-aasawa, oryentasyong sekswal, o kondisyon ng pisikal o mental na kapansanan.

	BUONG SAKLAW, LIMITADONG SAKLAW AT PINAGHIHIGPITANG SAKLAW NG MEDI-CAL
	Buong Saklaw ng Medi-Cal – Nagbibigay ng buong saklaw ng mga serbisyong magagamit ng mga benepisyaryo ng Medi-Cal

Mga Benepisyo ng Buong Saklaw :
· Paggamot sa paggamit ng alkohol at droga
· Pangangalaga sa ngipin * 
· Pang-emergency na pangangalaga 
· Pagpaplano ng pamilya 
· Pangangalaga sa paa 
· Mga pantulong sa pandinig
· Medikal na pangangalaga 
· Gamot
· Mga medikal na supply 
· Pangangalaga sa kalusugang pangkaisipan 
· Pangangalaga ng personal na tagatulong at iba pang serbisyo na tumutulong sa mga tao na hindi manatili sa mga nursing home 
· Mga referral sa mga espesyalista, kung kinakailangan 
· Mga Pagsusuri
· Transportasyon papunta sa doktor at dentista at para makakuha ng gamot sa botika
· Pangangalaga sa paningin (salamin sa mata)

*Paalala: Simula Hulyo 1, 2027, hindi na ibibigay ang mga benepisyo sa ngipin sa mga kasalukuyang benepisyaryo ng Medi-Cal na may edad na 19 o pataas, na hindi buntis, at walang nakakatugong katayuan sa imigrasyon. Ang mga serbisyo sa ngipin ay mananatiling magagamit sa mga sitwasyong pang-emergency at para sa pangangalagang may kaugnayan sa emergency.

Limitadong Saklaw ng Medi-Cal – Nagbibigay ng partikular na saklaw ng mga serbisyo 
· Ang ilang partikular na programang inuri bilang limitadong saklaw ay sumasaklaw lamang sa mga serbisyong tinukoy ng programa, tulad ng programang Total Parenteral Nutrition (TPN) na nagbibigay lamang ng dialysis o TPN at mga kaugnay na serbisyo, hindi ang buong hanay ng mga serbisyong available sa karamihan ng mga benepisyaryo. 

Pinaghihigpitang Saklaw ng – Nagbibigay lamang ng mga serbisyong pang-emergency at may kaugnayan sa pagbubuntis
· Madalas na tinutukoy bilang "Emergency Medi-Cal"

	KATAYUAN NG PAGKAMAMAMAYAN/IMIGRASYON AT PAGIGING KWALIPIKADO SA BENEPISYO
		Katayuan sa Imigrasyon at Mga Benepisyo ng Medi-Cal

	Katayuan sa Imigrasyon
	Mga Limitasyon sa Kita at Edad

	
	
Ang Mga Wala Pang 19 na Taong Gulang at May Kita sa Pagitan ng 0-266% ng FPL ay kwalipikado para sa:

	
Ang Mga May Edad na 19 hanggang 64 at May Kita sa Pagitan ng 0-138% FPL ay kwalipikado para sa:

	Ang Mga May Kapansanan (anumang edad) at 65 Taong Gulang o Mas Matanda ay kwalipikado para sa:

	Nakakatugong Katayuan sa Imigrasyon
	Mga Benepisyong Buong Saklaw (Kabilang ang Mga Serbisyo sa Pagbubuntis)
	Mga Benepisyong Buong Saklaw (Kabilang ang Mga Serbisyo sa Pagbubuntis)
	
Mga Benepisyo sa Buong Saklaw (Kabilang ang Mga Serbisyo sa Pagbubuntis)


	Hindi Nakakatugong Katayuan sa Imigrasyon
	Mga Benepisyong Buong Saklaw (Kabilang ang Mga Serbisyo sa Pagbubuntis)
	Mga Benepisyong Buong Saklaw (Kabilang ang Mga Serbisyo sa Pagbubuntis) *
	Mga Benepisyong Buong Saklaw (Kabilang ang Mga Serbisyo sa Pagbubuntis) *



*Paalala: Epektibo mula Enero 1, 2026, ang mga nasa hustong gulang na 19 pataas na walang nakakatugong katayuan sa imigrasyon na bagong magpapatala sa Medi-Cal ay magiging kwalipikado lamang para sa Mga Benepisyo ng Pinaghihigpitang Saklaw. Para sa karagdagang impormasyon tungkol sa kung aling mga katayuan sa imigrasyon ang itinuturing na nakakatugon para sa mga layunin ng Medi-Cal, mangyaring sumangguni sa website na Ang Kailangan Malaman ng Mga Miyembro ng Medi-Cal ng Departamento ng Mga Serbisyo sa Pangangalagang Pangkalusugan.  

	MGA ESPESYAL NA PROGRAMA PARA SA MGA BATA, BUNTIS, NAKATATANDA, AT INDIBIDWAL NA MAY MGA KAPANSANAN
	Ang Medi-Cal ay binubuo ng iba't ibang programang naka-target sa mga partikular na grupo ng mga tao na may ilang partikular na katangian at antas ng kita. May mga espesyal na programa na may mas mataas na limitasyon sa kita para sa mga bata at ilang partikular na nasa hustong gulang.

· Ang mga buntis at bata ay maaaring maging kwalipikado para sa mga espesyal na programa na nagpapahintulot ng mas mataas na limitasyon sa kita. May bisa mula Abril 1, 2022, pinalawig ng DHCS ang panahon ng saklaw pagkatapos ng pagbubuntis sa 365 araw at kasama rito ang buong saklaw ng mga medikal na serbisyo anuman ang katayuan sa imigrasyon.
· Ang mga nakatatanda at mga indibidwal na may kapansanan ay maaaring maging kwalipikado para sa mga programang nagpapahintulot ng mga espesyal na bawas sa kita at mga mas mataas na limitasyon sa kita, at mga programang tumutulong sa pagbabayad ng mga gastusin sa Medicare.
· Ang mga kabataan ay maaaring maging kwalipikado para sa programang Minor Consent na nagbibigay ng mga kumpidensyal na serbisyo sa mga batang wala pang 21 taong gulang na nakatira sa bahay ng kanilang mga magulang.

	PAANO KUNG AKO AY WALANG BAHAY AT/O NANINIRAHAN AKO SA ISANG SHELTER
	Mayroong iba't ibang mapagkukunan na available para sa mga walang tirahan na naghahanap ng pangangalagang pangkalusugan. Kung nakakaranas ka ng kawalan ng tirahan, hindi ka nito inaalis mula sa pagiging kwalipikado para sa Medi-Cal, at maaari at dapat kang mag-apply.

	PAANO MAG-APPLY
	Maaari kang: mag-apply online, tumawag sa isa sa aming mga opisina na nakalista sa ibaba upang ipadala sa iyo ang iyong aplikasyon, o simulan ang proseso ng aplikasyon sa pamamagitan ng telepono sa pamamagitan ng pagtawag nang walang bayad sa Sentro ng Serbisyo sa 1-800-223-8383 .

	
	Mag-apply online: BenefitsCal.com

Ang Aming Mga Opisina:

HILAGANG REHIYON
271 - 92nd Street 
Daly City, CA 94015 
(650) 301-8440

GITNANG REHIYON
1500 Fashion Island Blvd. 
San Mateo, CA 94404  
(650) 802-6470 
	



TIMOG NA REHIYON 
2500 Middlefield Road 
Redwood City, CA 94063 
(650) 599-3811

2415 University Avenue 
East Palo Alto, CA 94303 
(650) 363-4175

	
	
	Bukas ang mga opisina Lunes-Biyernes, 8:00 AM - 5:00 PM

	Ang Dokumento ng Impormasyon na ito ay hindi dapat gamitin bilang pamalit sa mga pang-estadong regulasyon ng Medi-Cal.
Ang Ahensiya ng Mga Serbisyo sa Tao ng San Mateo ay may mga kopya ng mga regulasyon ng estado na maaari mong suriin.

